Hr Priit Alekask
Riigi Kaitseinvesteeringute Keskus
Järve 34A
11314 Tallinn
		Teie 20.05.2024 nr 4-4/24/2057-2	
			
		Meie 06.06.2024 nr KV-4.1-3.1/24/10385-2	

Lüganuse valla Kiviõli Keemiatööstuse tööstusjäätmete prügila detailplaneeringu ja KSH aruande eelnõu	

Austatud hr Alekask	

Lüganuse Vallavalitsus korraldab Kiviõli keemiatööstuse tööstusjäätmete prügila detailplaneeringu ja selle keskkonnamõjude strateegiline hindamise (KSH) aruande eelnõu avaliku väljapaneku.

Kiviõli Keemiatööstuse OÜ olemasoleva prügila mahu ammendumise tõttu on ettevõtte tegevuse jätkumiseks vajalik prügila laiendamine. Detailplaneeringu eesmärk on tööstusjäätmete prügilale vajaliku ala määramine, ehitusõiguse andmine prügila laiendamiseks ning katastriüksuste maakasutuse muutmine jäätmehoidla maaks. Planeeringuga lahendatakse tööstusjäätmete prügila laiendamiseks vajaminev ala, kruntide moodustamine, krundi ehitusalade määramine, krundi ehitusõiguse määramine ning vajalike servituutide seadmine.

Ehitusõigusega antakse võimalus rajada rajatisi. Rajatiste all mõistetakse tööstusjäätmete prügilat, ühtlustustiike ning neid teenindavaid rajatisi. Suurim lubatud rajatiste kõrgus on 145,00 m (abs).

Planeeringuga on haaratud järgmised katastriüksused: Sonda tee 11 (katastritunnus 30901:001:0005, tootmismaa), Sonda tee 11a (30901:001:0009, tootmismaa), Sonda tee 13 (30901:001:0001, tootmismaa), Sonda tee 15 (30901:001:0015, tootmismaa) Sonda tee 17 (30901:001:0016, üldkasutatav maa), Sonda tee 19 (30901:001:0013, jäätmehoidla maa), Sonda tee 23 (30901:001:0014, tootmismaa), Sonda tee 25 (30901:001:0019, üldkasutatav maa) ja Kivipõllu (44201:001:0934, tootmismaa). Planeeritava ala kogupindala on ca 1,22 km2.

Kaitseväe hinnangu kohaselt ei tohi kavandatava prügila kõrgus ületada 135 m absoluutkõrguses seni, kuni on osaliselt rakendunud kompensatsioonimeetmed tuuleenergeetika arendustele Kirde-Eestis. Kompensatsioonimeetmete täieliku rakendumise järgselt on võimalik kõrguspiirangust loobuda.

Lugupidamisega	

[ allkirjastatud digitaalselt ]

Ivo Värk	
Mereväekapten	
Kaitseväe peastaabi analüüsi- ja planeerimisosakonna ülem	

Peeter Subbi 717 1520
peeter.subbi@mil.ee